Publication: Magyar Közlöny
Issue: MK-1999-18 (Year: 1999, Number: 18)
Era: 1990-2004
Section: — jogforrási — alapon alkotmánysértő, ellentétes a jogalkotásról szóló 1987. évi XI. törvény előírásaival, mert olyan
Paragraph Index: 335

— jogforrási — alapon alkotmánysértő, ellentétes a jogalkotásról szóló 1987. évi XI. törvény előírásaival, mert olyan rendelkezéseket tartalmaz, amelyek nem kizárólag a jogszabály végrehajtásáért felelős szervet érintik, hanem egyéb, munkáltatói és állampolgári feladatokat is megállapítanak. Ajánlásában felkérte a pénzügyminisztert, hogy a 8001/1997. APEH-tájékoztatóban a személyi jövedelemadó bevallásával kapcsolatos, egyes munkáltatói feladatokat és adatszolgáltatásokat az állami irányítás egyéb jogi eszközei körébe tartozó — és mint ilyen jogszabálynak nem minősülő — tájékoztató helyett rendeleti úton szabályozza. Az ajánlással a pénzügyminiszter nem értett egyet. Az országgyűlési biztos általános helyettese ajánlását fenntartja, de ismételt ajánlásra még nem került sor. OBH 6060/1996. Egy budapesti lakos fordult panasszal az országgyűlési biztoshoz, mivel a Ferencvárosi Önkormányzat Bérleményüzemeltető Vállalata által megállapított 1340 Ft/hó összegű vízdíjat méltánytalanul magasnak tartotta, különösen amiatt, hogy az egyik szomszédja a nagyobb alapterületű lakására is ilyen összegű vízdíjat, míg egy másik — ugyancsak nagyobb lakás bérlőjének — csak 618 Ft/hó vízdíjat kellett megfizetnie, kevesebbet mint a kisebb, és csak falikúttal rendelkező lakások bérlőinek. Az országgyűlési biztos a jogbiztonság elvének, illetve a hátrányos megkülönböztetés tilalma sérelmének veszélye miatt indított vizsgálatot. A Ferencvárosi Önkormányzat tulajdonában álló bérlemények víz- és csatornahasználati díjának térítési módját önkormányzati rendelet szabályozza, melynek értelmében az önkormányzati tulajdonú épületek esetében az ingatlan fővízmérőjén mért — a meghatározott csökkentések után fennmaradó — éves fogyasztást osztják fel a lakásbérlők között. A vállalat a tárgyévet követően a tényleges fogyasztás alapján készít elszámolást a bérlők számára. A felhasznált vízmennyiség ellenértékének szétosztásánál a lakásbérlemény szobaszámát és a komfortfokozatot a vízvételi lehetőség szerint veszi figyelembe. A társasházi közös költség általában magában foglalja a víz- és csatornadíjakat is. Ahol a lakbér elérte a közös költség 1999/18/II. szám mértékét, ott víz- és csatornahasználati díjat nem állapítanak meg, ha azonban a lakbéremelés üteme és mértéke maximálva van és a lakbér mértéke elmarad a közösköltség összegétől, a bérlakás komfortfokozatának és szobaszámának figyelembevételével tapasztalati mennyiséget állapítanak meg a víz- és

Source: https://magyarkozlony.hu/hivatalos-lapok/66c4f249a6eb3ab597afbc4767dead739aff7499/dokumentumok/4644402bd738c4e1234c59ef130d85816aca6980/letoltes